Dźěl wobydlerjow Brěmjenja chce swój hašenski hat zdźeržeć
Brěmjo/Wulka Dubrawa (CS/SN). Tójšto wobydlerjow Brěmjenja bě na zašłe posedźenje Wulkodubrawskeje gmejnskeje rady přišło, dokelž jim cyle specielny problem pod nochćemi pali. Wosrjedź wsy ma so hat za hašensku wodu zhubić. Město toho chce gmejna tam cisternu do zemje zatwarić, z kotrejež móhli wobornicy w nuzowym padźe hašensku wodu klumpać. Wobydlerjam pak so to scyła njelubi. Woni nochcedźa swój hat tak jednorje z ruki dać. Naprašowanje mjez Brěmjenjanami pak bě wunjesło, zo su jich měnjenja nastupajo hat rozdźělne. Połojca wjesnjanow chce jón zdźeržeć, tamna połojca nic.
ces_Latn szl_Latn